《光山小驻至麻城道中答山中故人》
明代·林大春

山城十日渡江干，不是悠悠恋一官。世事犹闻贾傅泪，交游未厌贡生冠。

溪田漠漠通泉细，竹舍阴阴带雾寒。若效耦耕空避世，平生幽意讵应难。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。